Diari Oficial de la Generalitat Valenciana


Sumari del DOGV 8680, del 19-11-2019 (2019/10302)

RESOLUCIÓ de 15 de novembre de 2019, del president de l'Institut Valencià de Cultura, per la qual es resol el recurs de reposició presentat per Nakamura Films, SL contra la Resolució de 10 d'octubre de 2019, per la qual s'accepta la renúncia presentada a una subvenció per a la producció audiovisual de 2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8680

Data del DOGV
:   19-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10906


Data del document
:   15-11-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 15 de novembre de 2019, del president de l'Institut Valencià de Cultura, per la qual es resol el recurs de reposició presentat per Nakamura Films, SL contra la Resolució de 10 d'octubre de 2019, per la qual s'accepta la renúncia presentada a una subvenció per a la producció audiovisual de 2017. [2019/10538]  
Antecedents de fet  
  
Primer. Mitjançant la Resolució de 20 d'abril de 2017, del president de CulturArts Generalitat, es va convocar la concessió d'ajudes per a la producció audiovisual (DOGV 8028, 27.04.2017).  
Segon. Mitjançant la Resolució de 19 d'octubre de 2017, del president de CulturArts Generalitat, es van concedir les ajudes per a la producció audiovisual en les modalitats de llargmetratges documentals (DOGV 8158, 27.10.2017).  
Entre els beneficiaris d'aquestes ajudes figura Dacsa Produccions, SL, amb NIF S08432068, com a titular del llargmetratge documental cultural A, Els vells, amants (expedient P-25/17). L'ajuda concedida a aquesta empresa ascendia a 72.000,00 ?.  
En aquesta resolució consta, en l'annex II, com a primer suplent en la mateixa modalitat, llargmetratge documental cultural A, Nakamura Films, SL, com a titular del projecte Amb el cor en un puny (expedient P-132/17). Aquesta mercantil havia sol·licitat per al citat projecte una ajuda de 72.000,00 ?.  
Tercer. Amb data 13 de setembre de 2019, l'empresa Dacsa Produccions, SL va presentar per via telemàtica un escrit pel qual renunciava a l'ajuda concedida, i va motivar aquesta renúncia en desavinences sorgides impossibles d'esmenar.  
Quart. Mitjançant la Resolució de 10 d'octubre de 2019, del president de l'Institut Valencià de Cultura, es va acceptar la renúncia a l'ajuda sol·licitada per Dacsa Produccions, SL i es va anul·lar el crèdit pressupostari destinat a la citada ajuda, per un total de 72.000 euros. La resolució va ser notificada a les persones interessades l'11 d'octubre de 2019.  
Cinqué. Amb data 23 d'octubre de 2019, Nakamura Films, SL, amb NIF Y77562845, ha interposat un recurs de reposició contra la citada Resolució de 10 d'octubre de 2019.  
En virtut del recurs esmentat, l'empresa sol·licita que se li concedisca l'ajuda a la qual va renunciar Dacsa Produccions, SL i va fonamentar el recurs en els arguments següents:  
- L'article 7, punt 3, de l'Ordre 33/2016, de 18 de juliol, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en el CulturArts Generalitat (DOGV 7832, 20.07.2016) expressa que:  
La resolució de concessió a més de contindre els sol·licitants als quals es concedeix la subvenció i la desestimació expressa de les restants sol·licituds, podrà incloure una relació ordenada de totes les sol·licituds que, complint les condicions administratives i tècniques establides en les bases reguladores per a adquirir la condició de beneficiari, no hagen sigut estimades per depassar-se la quantia màxima del crèdit fixat en la convocatòria, amb indicació de la puntuació atorgada a cadascuna d'aquestes en funció dels criteris de valoració previstos en aquesta.  
  
En aquest supòsit, si es renunciara a la subvenció per algun dels beneficiaris o es minoraren aquestes per qualsevol motiu, l'òrgan concedent acordarà, sense necessitat d'una nova convocatòria, la concessió de la subvenció al sol·licitant o sol·licitants següents a aquell d'acord amb la puntuació, sempre que amb la renúncia per part d'algun dels beneficiaris, s'haja alliberat crèdit suficient per a atendre almenys una de les sol·licituds denegades.  
L'òrgan concedent de la subvenció comunicarà aquesta opció a les persones interessades, a fi que accedisquen a la proposta de subvenció en el termini improrrogable de deu dies. Una vegada acceptada la proposta per part del sol·licitant o sol·licitants, l'òrgan administratiu dictarà l'acte de concessió.  
- En virtut de l'anterior no hagué d'anul·lar-se el crèdit de l'ajuda a la qual va renunciar Dacsa Produccions, SL sinó haver-lo assignat al projecte que apareix com a suplent en la Resolució de 19 d'octubre de 2017.  
  
Fonaments de dret   
  
Primer. El citat article 7, punt 3, de l'Ordre 33/2016, de 18 de juliol, reproduït en el punt cinqué dels antecedents de fet.  
Segon. La citada Resolució de 20 d'abril de 2017, del president de CulturArts Generalitat, per la qual es convoca la concessió d'ajudes per a la producció audiovisual, en el resolc onze, punt 2, expressa que:  
  
Les resultes que puguen produir-se per les renúncies produïdes i les minoracions que es determinen per l'aplicació de l'indicat podran disposar-se de conformitat amb el que es disposa en l'article 7.3 de l'ordre de les bases reguladores.  
Tercer. La Resolució de 19 d'octubre de 2017, del president de CulturArts Generalitat, per a la concessió d'ajudes per a la producció audiovisual en les modalitats de llargmetratges documentals, en l'annex II preveu una relació de suplents per modalitat. A més, el resolc segon disposa:  
Nomenar, en cada modalitat, com a suplents, les empreses esmentades en l'annex II per ordre de puntuació, en les quals recaurà l'ajuda en cas de possibles renúncies, d'acord amb el que es preveu en l'article 7, punt 3, de l'ordre de bases reguladores, els projectes de les quals no han sigut estimats, amb indicació de la puntuació atorgada a cadascun d'aquests en funció dels criteris de valoració previstos en la citada convocatòria.  
Tercer. Competència  
L'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que les persones que exercisquen la presidència dels organismes públics i entitats de dret públic seran les competents per a realitzar la convocatòria de les subvencions.  
En relació amb això, el vigent Reglament d'organització i funcionament de CulturArts Generalitat, aprovat pel Decret 5/2013, de 4 de gener, del Consell, modificat successivament pel Decret 141/2014, de 5 de setembre, del Consell (DOGV 7355, 08.09.2014), i el Decret 124/2016, de 30 de setembre, del Consell (DOGV 7887, 04.10.2016), estableix en l'article 4, apartat 2, lletra j, que correspon a la Presidència: «Convocar i resoldre la concessió d'incentius, ajudes i subvencions i aprovar les bases corresponents».  
Quart. Institut Valencià de Cultura  
La disposició final primera de la Llei 1/2018, de 9 de febrer, de la Generalitat, reguladora de l'Institut Valencià d'Art Modern (DOGV 8232, 12.02.2018) en el punt 1 estableix que «L'entitat de dret públic CulturArts Generalitat passa a denominar-se Institut Valencià de Cultura (...)» i en el punt 3 que «Qualsevol esment de CulturArts Generalitat que figure en l'ordenament jurídic, plans i programes haurà d'entendre's fet en l'Institut Valencià de Cultura».  
  
Per tot el que s'ha exposat, i a la vista de la proposta de resolució formulada pel director general de l'Institut Valencià de Cultura, resolc:  
  
Estimar el recurs interposat per Nakamura Films, SL contra la Resolució de 10 d'octubre de 2019, del president de l'Institut Valencià de Cultura, per la qual es va acceptar la renúncia a l'ajuda sol·licitada per Dacsa Produccions, SL i es va anul·lar el crèdit pressupostari destinat a la citada ajuda.  
  
En conseqüència, es concedeix una ajuda a Nakamura Films, SL, amb NIF B18793081, per import de 72.000,00 - per a la realització del projecte de llargmetratge documental cultural A, Amb el cor en un puny.  
Nakamura Films, SL haurà d'acceptar l'ajuda esmentada en el termini màxim de deu dies hàbils següents, comptadors des de l'endemà de la notificació de la present resolució i aportar el document que figura com a annex III en la Resolució de 20 d'abril de 2017, així com l'annex II relatiu a les dades de domiciliació bancària.  
Igualment, Nakamura Films, SL haurà de justificar l'ajuda concedida, i podrà dur a terme aquesta justificació fins al dia 31 de desembre de 2019, en els termes que preveu el resolc nové de la citada Resolució de 20 d'abril de 2017, per la qual es van convocar aquestes ajudes. A més, Nakamura Films, SL haurà de complir la resta d'obligacions que s'estableixen per als beneficiaris en els resolcs huité i nové d'aquesta resolució.  
  
Contra aquesta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius de València, en el termini de dos mesos, comptats des de l'endemà de la notificació i, potestativament, podrà interposar-se un recurs de reposició davant del president de l'Institut Valencià de Cultura, en el termini d'un mes, comptador des de l'endemà de la notificació, tot això de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 15 de novembre de 2019.- El president de l'Institut Valencià de Cultura: Vicent Marzà i Ibáñez.